男團LOONG 9成員「妙音龍子」冼靖峰早前在IG開Live率先大爆《聲夢傳奇》即將開拍第三季,消息一出,即引來大批《聲夢》粉絲熱議。日前,他與何晉樂接受「新城八大家」訪問,就此回應謂:「其實大家都知啦,公司準備緊《聲夢傳奇3》。其實我想《聲夢傳奇3》有一個崗位準備畀自己,希望可以同參賽者有一個交流」。
另外,LOONG 9自出道後,團名成熱話,LOONG 9發音被不少網民二次創作惡搞,憑《亞洲超星團》奪得第三名入團的冼靖峰亦有留意,並表示:「有好多好有趣嘅改寫,我覺得呢一啲名其實係反向宣傳,好似志偉哥(曾志偉)咁講,大家記得呢個名就得。我哋9個人其實都有傾過究竟呢個名我哋以後點介紹,需要咩手勢,我哋真係有度過,我哋自己會諗 Loong 9 係英文讀法,中文係會點講呢?」
冼靖峰對於自己在團中的外號被封為「妙音龍子」,他自爆亦有上網搜尋過這個稱號的由來:「其實我覺得呢樣嘢幾得意,公司一開始同我講呢個名時候,我即刻去Search呢個名係點嚟,我係咩都搵唔到。其實呢個名係公司改,呢4個字係出自一部劇集,劇嘅角色名再變同音字,咁我覺得幾有趣,佢話每個人都係會有稱號,話覺得呢個名係啱我,咁我就話去啦。我都冇諗太多,所以出到嚟都係名一個,唔會影響我表現。」最後,他透露 Loong 9 已在錄製團歌:「開始錄緊團歌,出咗團歌之後,會表演先見到我哋嘅自我介紹。」